Vizaca

A vizaca, avizaca u izaca ye una variedat d'uga (vitis vinifera) blanca que fa parti d'a familia moscatel.

Ye considerada una "vit antiga", y os expertos en vin creyen que ye una d'as mas antigas que quedan sin modificar cheneticament y que encara persisten. J. Robinson Vines Grapes & Wines pg 185 Mitchell Beazley 1986 ISBN 1-85732-999-6 A uga s'orichinó en o Norte d'Africa. Mientres que hue ye cautivada mas que mas como uga de mesa y pa producción de pansas, ye encara una uga important en a industria d'o vin australiana y sudafricana. Tamién se cautiva muit intensament en a isla de Samos, en a región de l'Echeo d'o nord-este de Grecia, y se diz que Cleopatra bebió vin moscatel procedent de astí. Se creye tamién que rivaliza con a francesa Beaume de Venise en a suya forma mas refinada. Atros países que la cautivan son: Italia, Chile, Bolivia, Archentina, Portugal, Chipre, Perú y Francia.

En Espanya, ye muit estendillada en Andalucía y o País Valenciano. Moscatel de Alejandría. Ministerio de Agricultura y Medio Ambiente de España Amás, tamién ye present con menos hectarias en Catalunya, Castiella-La Mancha, Castiella y Leyón, Aragón y Canarias. Tamién ye permitiu o suyo emplego pa la vinificación en Murcia, Extremadura, La Rioja, País Basco y Balears, encara que atamas tien presencia en istas rechions. Orden APA/1819/2007. Boletín Oficial del Estado, 21 de chunio de 2007 Ye permitiu o suyo uso en todas as comunidaz espanyolas pa la producción de pansas.

En Aragón ye una d'as variedaz blancas autorizadas en os vins d'as denominacions d'orichen protechidas Calatayú, Campo de Borcha, Carinyena y Urbezo y en as indicacions cheograficas protechidas vins d'a Tierra Valle d'a Cinca y Val de Xalón.

 Referencias 

Vinclos externos
  Vizaca en Vitis International Variety Catalogue VIVC

Categoría:Variedaz d'uga